Jabarkan Legenda dari Cura Si Manjakini dalam bahasa melayu

Tradisi dalam Sejarah Melayu menyatakan yang pengasas dinasti pemerintahan utama di Alam Melayu ialah seorang putera bernama Sang Sapurba daripada keturunan Iskandar Agung melalui salah seorang isteri baginda yang berbangsa India. Sang Sapurba, yang kemudian dikenali sebagai Sri Nila Pahlawan muncul bersama saudara-saudaranya yang lebih muda, Sri Krishna Pandita dan Sri Nila Utama di atas Bukit Seguntang, Sumatera. Putera Raja ini kemudiannya turun ke lembah Palembang di mana baginda dikahwinkan dengan Wan Sendari, puteri kepada pemerintah tempatan Demang Lebar Daun, dan seterusnya ditabalkan menjadi Raja. Tidak lama kemudian, Sang Sapurba dengan diiringi para pengikutnya dikatakan melintasi pedalaman Sumatera sehingga sampai ke Tanah Tinggi Minangkabau, di mana salah seorang pahlawannya yang bernama Permasku Mambang membunuh seekor ular raksasa yang digelar Saktimuna. Sang Sapurba kemudiannya diangkat menjadi Raja, mengasaskan susur galur pemerintah Minangkabau.